b'\n_START_ARTICLE_\nOsnovna \xc5\xa1ola Milana \xc5\xa0u\xc5\xa1tar\xc5\xa1i\xc4\x8da Ljubljana\n_START_PARAGRAPH_\nOsnovna \xc5\xa1ola Milana \xc5\xa0u\xc5\xa1tar\xc5\xa1i\xc4\x8da je devetletna \xc5\xa1ola in se nahaja za Be\xc5\xbeigradom v soseski BS3 v Ljubljani na \xc5\xa0tembalovi ulici. \xc5\xa0ola je bila odprta septembra leta 1980, ko je sprejela prvo generacijo u\xc4\x8dencev. Leta 1983 so zaradi prostorske stiske dogradili prizidek k \xc5\xa1oli. Leta 2018 so zgradili prizidek za prve razrede. _NEWLINE_\xc5\xa0ola ima na voljo u\xc4\x8dilnice, telovadnico, kuhinjo, ve\xc4\x8dnamenski prostor, knji\xc5\xbenico, igri\xc5\xa1\xc4\x8de za nogomet in ko\xc5\xa1arko, zobozdravstveno ordinacijo. \xc5\xa0olo upravljata ravnateljica in svet \xc5\xa1ole. Svet \xc5\xa1ole ima \xc5\xa1tiriletni mandat in \xc5\xa1teje 11 \xc4\x8dlanov.'